বিদেশযাত্রার অনুমতি চেয়ে হাইকোর্টে ঝাড়খন্ডের স্বাস্থ্য মন্ত্রী, আবেদন খারিজ

কলকাতা: বিদেশ ভ্রমণের অনুমতি চেয়ে কলকাতা হাইকোর্টে (Calcutta High Court) আবেদন করেছিলেন ঝাড়খন্ডের (Jharkhand) স্বাস্থ্য মন্ত্রী তথা জামতারা (Jamtara) বিধানসভার বিধায়ক ইরফান আনসারী এবং তাঁর সহযোগী প্রতীক কুমার। তবে তাঁদের আবেদন খারিজ করে দিলেন বিচারপতি অমৃতা সিনহা।

আদালত সূত্রে জানা গিয়েছে, দু’জনই লন্ডন যাওয়ার জন্য পাসপোর্ট ফেরত চেয়ে আবেদন করেছিলেন। কিন্তু এর আগে একটি মামলায় তাঁরা গ্রেফতার হন, এবং সেই সূত্রে বিধাননগর এমপি-এমএলএ আদালতের নির্দেশে তাঁদের পাসপোর্ট জমা রাখতে বলা হয়েছিল।

আরও পড়ুন: মহাকাল মন্দিরে পোশাক ফতোয়া! ছোট পোশাকে নিষেধাজ্ঞা

এই অবস্থায় পাসপোর্ট ফেরত চেয়ে আবেদন করেন তাঁরা। তবে বিচারপতি অমৃতা সিনহা আবেদন খারিজ করে দেন। আদালত পর্যবেক্ষণে জানান, চলমান মামলার প্রেক্ষিতে বিদেশ ভ্রমণ অনুমোদন করা যায় না।

উল্লেখ্য, তাঁদের বিদেশ যাত্রার পরিকল্পনার সময় বিহারের ভোট প্রক্রিয়া চলছে, যা নিয়ে রাজনৈতিক মহলে জল্পনা তৈরি হয়েছে।